ત્યારે પ્રશ્ન એ થાય છે કે વાચકો વાહવાહ કરે એ માટે લખવાનું? ના, એવું ધ્યેય તો લપસણી ભૂમિકા બની રહે. લોકોની હલકી મનોવૃત્તિને પંપાળીને કે બહેકાવીને પણ લોકપ્રિયતા ખરીદી શકાય. લેખકને લોકપ્રિય થવાનો અધિકાર છે… સસ્તી લોકપ્રિયતા માટે લખવાનો અધિકાર નથી. લેખક પાસે વાચકો સામે મૂકવાની કોઈ નક્કર વાત, પોતાનું એક નિજ દર્શન, પોતાની અનુભવમૂડી અને પોતાની આગવી સરસતા હોવાં જ જોઈએ. એ વિના બધાં ફાંફા છે અને અહીં પેલી ભજનવાણી યાદ આવે છે –